Suzuki Jimny

Δείτε επίσης τα Suzuki LJ και Suzuki SJ, που χρησιμοποίησαν το όνομα JimnyΤο Suzuki Jimny (ιαπωνικά : スズキ・ジムニー, Suzuki Jimunī) είναι mini SUV αυτοκίνητο που κατασκευάζεται από την ιαπωνική αυτοκινητοβιομηχανία Suzuki. Δύο τύποι αμαξωμάτων παράγονται, το Hard top και το Convertible (καμπριολέ).

 Το πρώτο όχημα που κυκλοφόρησε ως Suzuki Jimny ήταν γνωστό με τον κωδικό Suzuki LJ10 και μπήκε στην παραγωγή τον Απρίλιο του 1970. Στη Γερμανία διατέθηκε ως Suzuki Eljot και στην Αυστραλία ως Suzuki Stockman. Τον Μάιο του 1981, ξεκίνησε η παραγωγή του διαδόχου Suzuki SJ30, που ήταν γνωστό σε κάποιες εξαγωγικές αγορές ως Suzuki SJ410. Το 1984 κυκλοφόρησε το Suzuki SJ413, με αρκετές βελτιώσεις: μεγαλύτερο κινητήρα 1.3 λίτρων και 4-κύλινδρο, 5-τάχυτο μηχανικό κιβώτιο, μπροστινά δισκόφρενα και πιο σύγχρονο σαλόνι και ταμπλό. Το 1985, για τη σεζόν του 1986, μια έκδοση του SJ413, γνωστή και ως Suzuki Samurai, άρχισε να εξάγεται στην Ελλάδα και σε πολλές άλλες αγορές διεθνώς, μεταξύ των οποίων στις ΗΠΑ και τον Καναδά. Στην Αυστραλία εισήχθη και ένας τύπος Samurai που είχε την ίδια ανάρτηση με το Suzuki Jimny το 1997. Το νέο Jimny αντικατέστησε το δημοφιλές Samurai στις περισσότερες αγορές το 1998, εν τούτοις ο προκάτοχός του παραμένει στην παραγωγή. Το Jimny αρχικά κατασκευάστηκε με τον ίδιο 4-κύλινδρο, 16-βάλβιδο βενζινοκινητήρα G13BB, κυβισμού 1.3 λίτρων και ηλεκτρονικής ανάφλεξης, που έφερε και ο προκάτοχος του. Ο κινητήρας αυτός αντικαταστάθηκε το 2005 από τον M13AA VVT. Το σημερινό Suzuki Jimny έχει το ίδιο όνομα σε όλες τις αγορές όπου διατίθεται επίσημα. Λόγω των αρνητικών κριτικών από κάποια περιοδικά στις Ηνωμένες Πολιτείες, αλλά και εξαιτίας μιας δοκιμής από το περιοδικό Consumer Reports το 1988, η οποία το παρουσίασε ως ευάλωτο στον κίνδυνο ανατροπής, το Samurai σταμάτησε να εξάγεται στις ΗΠΑ και τον Καναδά το 1995 (αν και στα κράτη αυτά είχε πρακτικώς αντικατασταθεί ήδη από το 1989 από το λίγο μεγαλύτερο Suzuki Sidekick, γνωστό στην Ευρώπη ως Suzuki Vitara). Το 1996, η Suzuki προχώρησε σε μήνυση εναντίον του περιοδικού υποστηρίζοντας ότι η δοκιμή ήταν στημένη. Η διαμάχη συνεχίστηκε με εφέσεις εκατέρωθεν ώσπου τελικά το 2010 οι δύο πλευρές κατέληξαν σε συμβιβασμό. Η Suzuki απέσυρε τη μήνυση και, μαζί με το Consumer Reports, απέσυραν κάθε μελλοντική αναφορά στην επίμαχη δοκιμή. Το περιοδικό εμμένει στην εγκυρότητα του τεστ, αλλά δέχεται ότι η πιθανότητα ανατροπής που αναφερόταν σε αυτή δεν αφορούσε σε καθημερινές συνθήκες οδήγησης. Το πλαίσιο τύπου σκάλας (κοινώς «χτιστό» πάνω σε πλατφόρμα) και το βοηθητικό κιβώτιο ταχυτήτων με 4wdH και 4wdL είναι στον βασικό εξοπλισμό, αντίθετα με άλλα μικρά 4×4 που δεν έχουν βοηθητικές σχέσεις και ανήκουν για αυτό αποκλειστικά και μόνο στην κατηγορία των crossover SUV. Οι πλήμνες του Jimny εμπλέκουν με τη βοήθεια κενού αέρος (υποπίεσης) την μετάδοση κίνησης και στον μπροστινό άξονα, ενώ αυτό μπορεί να γίνει ακόμα και εν κινήσει μέχρι τα 100 χλμ. την ώρα. Για να εμπλακούν οι κοντύτερες σχέσεις στο βοηθητικό κιβώτιο, είναι απαραίτητη η ακινησία του αυτοκινήτου, αλλά δεν χρειάζεται να βγει κανείς από αυτό. Μετά το 2005, τα Jimny διαθέτουν ηλεκτρομαγνήτη που εμπλέκει την τετρακίνηση και τις κοντύτερες σχέσεις. Το Jimny διαθέτει ικανοποιητικούς χώρους, μεγάλα πλαϊνά παράθυρα και, στην νεότερη έκδοσή του μετά το 2005, σημαντικές αναβαθμίσεις στο εσωτερικό. Και τα δύο μοντέλα, το Hard top και το Convertible, μπορούν να παραγγελθούν με 5-τάχυτο μηχανικό κιβώτιο ή με 4-τάχυτο αυτόματο κιβώτιο. Η επίσημη ευρωπαϊκή παρουσίαση του Jimny έγινε στο Σαλόνι Αυτοκινήτου του Παρισιού τον Σεπτέμβριο του 1998, ενώ στα τέλη του έτους κυκλοφόρησε σε όλες της χώρες της Ευρώπης, μεταξύ των οποίων και στην Ελλάδα. Από το 2000, ο κλιματισμός ανήκει στον στάνταρ βασικό εξοπλισμό όλων των Jimny που εισάγονται στη χώρα μας. Μέχρι σήμερα εξακολουθεί να έχει μεγάλη εμπορική απήχηση και να βρίσκεται σταθερά στις πρώτες θέσεις των πωλήσεων στην κατηγορία των mini SUV. Ελληνικός Σύλλογος Φίλων Αυτοκινήτου Jimny Ελληνική Διαδικτυακή Παρέα κατόχων Αυτοκινήτου Jimny «Αγορά νέου Jimny». Jimnyclub.gr. Ανακτήθηκε στις 24 Οκτωβρίου 2006. «Suzuki's 4x4 History». Off-Road.com. Αρχειοθετήθηκε από το πρωτότυπο στις 17 Φεβρουαρίου 2006. Ανακτήθηκε στις 2 Μαρτίου 2006. Global Suzuki Website Jimny page NRMA review of 1999 Jimny Αρχειοθετήθηκε 2006-10-05 στο Wayback Machine. Suzuki Jimny specs